**Mestský úrad Komárno**

V Komárne, dňa 29.11.2017

VEC: **Vyjadrenie k stanovisku právneho oddelenia MsÚ Komárno a zdôvodnenie zvýšenie limitov zo dňa 28.11.2017**

K stanovisku právneho oddelenia MsÚ Komárno k Návrhu zmeny Stanov akciovej spoločnosti KOMVak – Vodárne a kanalizácie mesta Komárno, a.s. zo dňa 28.11.2017 touto cestou podávame nasledovné vyjadrenie:

K bodu 1. Z článku 2 Predmet podnikania sa navrhuje vypúšťať celkom 15 činností, pričom v prípade 13 činností ide o formálnu zmenu (treba zosúladiť znenie stanov s tým, na ktoré činnosti má spoločnosť živnostenské oprávnenie) a len v prípade 2 činností sa vypúšťajú činnosti z iného dôvodu.

K bodu 8. Súhlasíme so stanoviskom mestského úradu, nedopatrením došlo k nesprávnemu označeniu bodu – správne sa navrhuje zmena bodu 3. Článku 14 Stanov a nie bodu 4. Ďalej Vám touto cestou oznamujeme, že nedopatrením bola vynechaná druhá veta v písmene m) bodu 3. Článku 14 Stanov. Navrhujeme teda schváliť zmenu tohto písmena v nasledovnom znení:

„m) pri obstarávaní majetku, prác a služieb vo forme objednávok a zmlúv je povinné postupovať v súlade s platnou legislatívou a v prípade, ak cena objednávky je vyššia alebo sa rovná sume 15.000,-EUR alebo cena uvedená v zmluve je vyššia alebo sa rovná sume 30.000,-EUR je potrebný predchádzajúci písomný súhlas dozornej rady. Toto neplatí v prípade potreby odstránenia havarijného stavu; predstavenstvo je však povinné najneskôr do 30 dní po odstránení havarijného stavu písomne oznámiť akcionárovi takúto udalosť s vydokladovaním vykonaných prác a použitého materiálu pri jeho odstránení.“

Našu dôvodovú správu ohľadom zmeny v písmene l) bodu 3. Článku 14 Stanov doplňujeme: navrhuje sa len formálna zmena, nakoľko v súčasnosti verejné obstarávanie je upravené zákonom č. 343/2015 Z.z. o verejnom obstarávaní a o zmene a doplnení niektorých zákonov a nie zákonom č. 25/2006 o verejnom obstarávaní a o zmene a doplnení niektorých zákonov.

**Zvýšenie limitov v Stanovách spoločnosti - zdôvodnenie**

Zvýšenie limitu je nevyhnutné pre zabezpečenie bežného chodu spoločnosti v oblasti:

* platieb za energie - elektrina
* platieb za čerpanú vodu správcovi toku
* náklady na rozbory
* chemikálie, nevyhnutné k čisteniu odpadových vôd a spracovaniu kalu na ČOV
* technologické zariadenia, čerpacia technika, ktoré sú súčasťou zásobovania vodou a odvádzania a čistenia odpadových vôd (najmä pri eliminácii havarijných stavov, ktoré si vyžadujú okamžité riešenie)
* opravy čerpacej techniky, technológie a mechanizmov
* mzdy zamestnancov
* poskytovanie stravných lístkov
* Odvody do SP,ZP
* Dane a poplatky

Súčasne Vám predkladáme na základe Vašej žiadosti návrh stanov so zapracovanými navrhnutými zmenami (zmeny sú vyznačené farebne).

Mgr. Patrik Ruman

Generálny riaditeľ spoločnosti

Príloha: - návrh stanov zo dňa 29.11.2017